שיחה:אין הנחתום מעיד על עיסתו

message: לא צריך להעביר ל"ויקימילון"?
תראה לעניות דעתי מה שהעברית החדשה ניסתה לעשות כאן זה להביא אילנו משפט מפורש ומדויק יותר תיקח את זה כמקבץ אימרות חכמות למשהו פשוט יותר .תקן אותי אם אני טועה אבל זאת דעתי.

message: האופה אינו מעיד על הבצק שהכין, כלומר – אדם אינו צריך לשבח את עצמו או את הדברים שעשה
thread_title:  עוד דוגמאות: 

message: אין הנחתום מעיד על עיסתו - מקור הביטוי אינו במילון אבן שושן.
מילון אבן שושן אכן מציע פירושים למילים ואף לביטויים, אך הוא בוודאי לא מקור המקור לביטויים ולניבים.
מקור הביטוי "אין הנחתום מעיד על עיסתו" הוא בגמרא בתלמוד הבבלי. 93.172.157.198 12:37, 9 באפריל 2012 (IDT)
replies: text: לא נאמר כאן שהמילון הוא המקור, אלא שהוא המקור לכך שזה ביטוי מהספרות החדשה. אין משפט כזה בתלמוד, אלא בבראשית רבה וגם שם זה נאמר בצורה שונה: "עלובה היא העסה שנחתומה מעיד עליה שהיא רעה", כך שהמשפט המוכר הוא עיבוד מהספרות העברית. אהרן - שיחה 12:42, 9 באפריל 2012 (IDT)
thread_title:  משוב מ-9 באפריל 2012 

message: ההסבר שגוי מאוד , אין מדובר בפתגם אלא בהלכה , "אין הנחתום מעיד על עיסתו ואוי לה לעיסה שנחתומה מעיד עליה כי רעה היא" ( בראשית רבה ל"ד )85.65.23.25 16:53, 31 באוקטובר 2015 (IST)
replies: text: מדרש רבה אינו ספר הלכות והרעיון המובא שם הוא הפתגם המוסבר בערך. בריאן - שיחה 16:56, 31 באוקטובר 2015 (IST)
replies: text: :המדרש מדבר על רוע האדם המרושע. ומסביר את פרשת נח כדברי נזיפה באדם הגרוע הזה. זאת נזיפה, למרות שהשורה התחתונה היא שלא יהיה עוד מבול, כביכול האדם אינו אחראי למעשיו, אינו שולט בעצמו ותמיד מקלקל.  וכמשה נאמר:

text: :הרשעים הן ברשות ליבן! "אמר נבל בלבו...", "ויאמר עשו בלבו...", ... "ויאמר המן בלבו..."

text: :אבל הצדיקים ליבן ברשותן!  "וחנה? היא מדברת על ליבה...", "ויאמר דוד אל ליבו...", "ויאמר דניאל על ליבו...", "ויאמר ה' אל ליבו: לא אוסיף..."

text: :(הציטוט הוא מפרשת המבול אחרי שנח יוצא מן התיבה:
replies: text: ::וַיִּבֶן נֹחַ מִזְבֵּחַ לַה'...  וַיָּרַח ה' אֶת רֵיחַ הַנִּיחֹחַ, וַיֹּאמֶר ה' אֶל לִבּוֹ:

text: ::לֹא אֹסִף לְקַלֵּל עוֹד אֶת הָאֲדָמָה בַּעֲבוּר הָאָדָם!

text: ::כִּי יֵצֶר לֵב הָאָדָם רַע מִנְּעֻרָיו!

text: ::וְלֹא אֹסִף עוֹד לְהַכּוֹת אֶת כָּל חַי כַּאֲשֶׁר עָשִׂיתִי.

text: ::עֹד כָּל יְמֵי הָאָרֶץ: זֶרַע וְקָצִיר? וְקֹר וָחֹם? וְקַיִץ וָחֹרֶף? וְיוֹם וָלַיְלָה? - לֹא יִשְׁבֹּתוּ!

text: :וכך ממשיך המדרש, אחרי שהוא מתעכב על הביטוי "לא אוסיף"  שמשמעו האפשרי: אולי לא אעניש אתכם בתוספת זעם, אבל כן אמשיך להעניש אתכם ברמה הנוכחית... כעת המדרש בא להסביר את הנזיפה באדם וההסבר על חוסר אחריותו, הנאמרת בנשימה אחת עם הבשורה הטובה שלא יהיה עוד מבול לעולם.

text: :אמר רבי חייא רבה: עלובה היא העיסה - שנחתומה מעיד עליה שהיא רעה!! - "כִּי יֵצֶר לֵב הָאָדָם רַע מִנְּעֻורָיו!"

text: :אבא יוסי התורתי אומר: עלוב הוא השאור - שמי שברא אותו מעיד עליו שהוא רע!!, שנאמר: "...כי הוא ידע יצרנו! זכור כי עפר אנחנו!!"

text: :רבנן אמרי עלובה הנטיעה - שמי שנטעה מעיד עליה שהיא רעה!!, שנאמר: וה' צבאות הנוטע אותך דִּבֵּר עליך רעה!!

text: :שאל אנטונינוס את רבינו, אמר לו: מאימתי יצר הרע נתון באדם? משיצא ממעי אמו? או עד שלא יצא ממעי אמו?

text: :אמר לו: עד שלא יצא ממעי אמו. אמר לו: לאו שאילו היה נתון בו עד שהוא במעי אמו, היה חוטט את בני מעיה ויוצא?

text: :והודה לו רב"י, שהשוה לדעת המקרא!
replies: text: ::שנאמר: "כי יצר לב האדם רע מנעוריו..."

text: ::ר' יודן אמר: מנעריו כתיב, - משעה שהוא ננער לצאת ממעי אמו.

text: :ועוד שאל אנטונינוס את רבינו, אמר לו: מאימתי נשמה ניתנה באדם? משיצא ממעי אמו? או עד שלא יצא ממעי אמו?

text: :אמר לו: משיצא ממעי אמו. אמר לו: לאו משל אם תניח בשר ג' ימים בלא מלח מיד הוא מסריח?!

text: :והודה לו רב"י שהשוה דעתו לדעת המקרא!
replies: text: ::שנאמר: (במענה איוב לבלדד השוחי)  חַיִּים וָחֶסֶד - עָשִׂיתָ עִמָּדִי, וּפְקֻדָּתְךָ - שָׁמְרָה רוּחִי!

text: ::מאימתי נתת בי את הנשמה? משהפקדתני!!

text: :אני מקווה שברור לך מכאן שזו לא הלכה. ועיין דברי רבינו תם בספר הישר על הפסיקה וספרי המדרש ומה שאומר על מי שפוסק לפיהם.-- משתמש:פשוט [משה] • שו"ת • ד' בניסן ה'תשפ"ב • 04:29, 5 באפריל 2022 (IDT)
thread_title:  מדובר בהלכה יהודית ולא בפתגם 

message: "אין הנחתום מעיד על עיסתו"
נשאלת השאלה: מי מעיד לנו על המוצר מאלו חומרים יצר את המוצר?
הרי בוודאי נשאל את האופה ממה המוצר עשוי!
ואם הכוונה על "טעם" המוצר, על כך גם זרים לא יעידו, כי כבר קבעו המומחים ש: על טעם וריח אין מה להתווכח. ואדרבה, הנחתום מקבל את הפידבקים, ומשנה את המוצר בהתאם לכך.
ועל כן נראה שהאימרה הזו היא שיבוש.
ומקורה בדברי חז"ל שאמרו: 
"אוי לה לעיסה שהנחתום מעיד עליה שהיא רעה"
והכוונה היא הפוכה. שוודאי רק הנחתום יודע את טיב המוצר. ואוי לו למוצר שיוצרו מעיד עליו שהוא רע. מייחל - שיחה 09:31, 2 באפריל 2018 (IDT)
thread_title:  לענ"ד המשפט משובש 

message: "אין הנחתום מעיד" פירושו שהנחתום אינו אומר עדות קבילה. 
טעות נפוצה היא שהביטוי הזה הוא סוג של "הלכה" האומרת שספקים לא משבחים את מוצריהם, או (גרוע יותר) שספקים לא אמורים לשבח את מוצריהם. 
כאמור (בערך המתוקן ששמרתי כעת), הנכון הוא שאין הנחתום מעיד, כלומר על אף שהוא כמובן מנסה לשבח את המאפים שהוא אפה, אין זו עדות נאמנה, ואל לנו לקבל אותה או להישמע לה, אלא להיזהר בה, ולדעת שזו דרך הנחתומים, המשבחים את עיסתם יותר מאשר מגיע לה, ואולי גם מכסים על תקלות, כדרך העולם. -- משתמש:פשוט [משה] • שו"ת • ד' בניסן ה'תשפ"ב • 03:41, 5 באפריל 2022 (IDT)
וראו דברי מייחל, לעיל!  עד כדי כך שחשב שמדובר בשיבוש. -- משתמש:פשוט [משה] • שו"ת • ד' בניסן ה'תשפ"ב • 03:44, 5 באפריל 2022 (IDT)
thread_title:  טעות נפוצה: חושבים שזו הוראה ליצרן שלא ישבח את סחורתו, או תיאור מצב